NaiveNeuron/SloPal huggingface dataset:
Kollár, Boris, predseda NR SR (2022-03-16):
Prosím, prezentujme sa a hlasujeme. (Hlasovanie.) Prítomných 132 poslancov, za 111, proti 20, zdržalo sa, zdržal sa 1. Konštatujem, že sme schválili vládny návrh novely zákona č. 125/2006 Z. z. o inšpekcii práce. Pokračujeme hlasovaním o bode 6 schváleného programu, ktorým je druhé čítanie o vládnom návrhu novely, vládnom návrhu zákona, ktorým sa mení a dopĺňa zákon č. 124/2006 zbierky zákonov o bezpečnosti a ochrane zdravia pri práci, tlač 835. Spoločným spravodajcom je člen výboru pre sociálne veci pán poslanec Ján Kerekréti. Prosím ho, aby uvádzal hlasovanie. (Hlasovanie o vládnom návrhu zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 835.)
Bugár, Béla, podpredseda NR SR (2010-10-12):
Na vystúpenie pána poslanca s faktickými poznámkami dvaja, končím možnosť sa prihlásiť s faktickými. Pani poslankyňa Vaľová.
Pčolinský, Peter, podpredseda NR SR (2022-12-05):
S ďalšou faktickou pán poslanec Suja.
Pellegrini, Peter, predseda NR SR (2015-12-01):
Pán poslanec má námietku. Hlasujeme o námietke pána poslanca, ktorý nesúhlasí s názorom aj legislatívneho odboru Národnej rady. (Hlasovanie.) Prítomných 123 poslancov, za hlasovalo 46, proti bolo 73, zdržali sa 2, nehlasovali 2. Nevyhoveli sme námietke pána poslanca.
Hort, Milan, podpredseda NR SR (2011-09-08):
Ďakujem. Štvrtou otázkou adresovanou členovi vlády je otázka od pána poslanca Richarda Rašiho, ktorý je v sále, je opäť adresovaná ministrovi zdravotníctva Slovenskej republiky Ivanovi Uhliarikovi. Otázka znie: „Aký je hospodársky výsledok za prvý polrok 2011 v Leteckej vojenskej nemocnici, a. s., a aký je predpoklad k 31. 12. 2011?“ Čiže prvý polrok 2011 a záver roka 2011. Pán minister, nech sa páči.
Baránik, Alojz, poslanec NR SR (2018-12-05):
Videli sme názornú ukážku toho, o čom som hovoril, čo je podstatou tohto problému. Poľovníci, ktorí robia takéto veci, ktorým sa snaží tento návrh zákona zabrániť, majú konexie na najvyšších miestach, v Národnej rade. Ľudia, ktorí si vytvárali mentalitu pred tridsiatimi rokmi, ako bolo povedané, a majú ju v hlave zakonzervovanú, ľudia, ktorých nezaujíma nejaký širší svet, tí diktujú všetkým, že ako sa majú správať. A spoločnosť, chovanie spoločnosti je určované najnižším spoločným menovateľom – a to ste vy. To ste vy, ktorí rozhodujete o tom, že ako sa formujú spoločenské vzťahy. Preto sú na takej úrovni u nás, na akej sú.
Pellegrini, Peter, predseda NR SR (2024-01-25):
Ďakujeme pekne. Neni to procedurálny návrh. Pani poslankyňa Mesterová, procedurálny návrh, nech sa páči.
Hlina, Alojz, poslanec NR SR (2015-05-26):
Vážená pani predsedajúca, vážené kolegyne, kolegovia, na rozohriatie vidím tu aj právnické eso strany SMER, určite aj právnickej fakulty, verím, že to bude mimoriadne hodnotný príspevok, ktorý bude podľa mňa sa rozoberať aj na prípadne nejakých cvičeniach. (Prerušenie vystúpenia predsedajúcou.)
Kvorka, Ján, poslanec NR SR (2010-07-08):
Sľubujem. (Potlesk.)
Susko, Boris, poslanec NR SR (2021-05-13):
Ďakujem pekne za slovo, pán predsedajúci, ja sa ospravedlňujem, ale musím znova vystúpiť v treťom čítaní, pretože to, čo povedala pani poslankyňa Marcinková, nie je pravda. Ten návrh nemá legislatívno-technické chyby, ten návrh nespĺňal náležitosti na to, aby mohol byť predložený v druhom čítaní, a preto nebol predložený vôbec, teda musí sa považovať, že nebol predložený vôbec a nemožno ho ani vziať späť. Takže, pán predsedajúci, navrhujem, aby ste konštatovali, že ten návrh vôbec nebol predložený a nie, že ho vzala späť. Ďakujem.
M. Pado, poslanec: (2007-12-12):
A ak, dámy a páni z koalície, nedôverujete tomu, čo hovorí opozícia, čo dennodenne vidno, tak prečítajte si aj v dnešnom denníku SME článok s názvom Otvoriť druhý pilier bolo chybou pre dlh. Je to článok, ktorý vychádza z analýza Prognostického ústavu Slovenskej akadémie vied a iste uznáte, že toto nie je inštitúcia, ktorá by bola opozičná. A to, čo tu bolo povedané pred chvíľkou jedno tvrdenie zo záveru tohto článku, pretože nemám dôvod to čítať celé a nemám záujem, zmeny treba robiť najmä v priebežnom systéme, povedal zástupca Slovenskej akadémie vied. Ďakujem pekne.
Hrnčiar, Andrej, podpredseda NR SR (2016-06-16):
S reakciami na faktické poznámky pani poslankyňa Jurinová.
Danko Andrej, predseda NR SR (2018-05-23):
O tomto návrhu nie je možné hlasovať, pokračujte, pán poslanec.
P. Paška, predseda NR SR: (2009-06-17):
(Hlasovanie.) 138 prítomných, 123 za, 15 sa zdržalo. Návrh sme pridelili výborom a určili lehoty na prerokovanie. Pán poslanec Pavlis uvedie hlasovanie v prvom čítaní o vládnom návrhu zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov a ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Je to tlač 1074.
Hort, Milan, podpredseda NR SR (2011-12-14):
Áno, ďakujem pekne. A teraz pán poslanec Ladislav Lazár. Nech sa páči s faktickou poznámkou.
Vaľová, Jana, poslankyňa NR SR (2016-04-26):
Áno, pani ministerka, myslím si, že ste veľmi správne veci pomenovali a povedali ste, že nenaplníme predstavy opozícii, pretože my, my budeme niesť, a teda celá vláda bude niesť zodpovednosť za to, čo schválime, a celá vláda sa bude zodpovedať a bude robiť odpočet toho, čo schválime. Ja by som vám možno povedala takú vec, ako hovoria ženy, že nepozeraj na to, čo chlap hovorí, ale pozeraj na to, čo činí. Tak sa pozrime, čo činili pravicoví politici. Keď vám to dneska sľubujú títo chlapci, že vám dajú 90 hlasov, tak ja sa chcem spýtať, koľko hlasov dali, keď padla vláda? Veď pravica vládla, oni sa nevedeli medzi sebou dohodnúť a vám sľubujú 90 hlasov. Potom sa spýtam pána Matoviča, lebo vlastne on nechcel zahlasovať ani za programové vyhlásenie vlády, pretože keď čítam, že krátko po jej vzniku v lete pán Matovič povedal, že do programového vyhlásenia Ivety Radičovej sa nedostala žiadna ich požiadavka. Tak ja sa pýtam, ak nevedeli vtedy hlasovať za seba, ak nevedeli byť zodpovední, nechali padnúť vládu, veríte, že dnes vás podporia? A preto určite chcem povedať, že naozaj koalícia bude o tom, že bude formovať zákony, že bude komunikovať o nich a že jednoducho detaily a formu zákonov prinesie určite zhoda v koalícii. A nebude to jednoduchá práca, ale verím, že bude prospešná pre všetkých občanov. Takže, pani ministerka, určite sa spoliehajte na koalíciu, pretože pravica by vás nechala padnúť, tak ako to urobila kedysi. Ďakujem.
J. Šimko, poslanec: (2007-04-13):
Vaši kolegovia vo vláde tento týždeň ocenili prácu pána ministra tým charakterizovaním, že ide o osobnú odvahu nazvať pravými slovami veci, ktoré sú neraz súčasťou obchodného prostredia. Tá vláda, ktorá to uviedla, však zabudla na jednu maličkosť. Síce ste zrejme opisovali nejakú skutočnosť, zároveň ste však iniciatívne a nahlas rozmýšľali, ako ju vylepšiť a doviesť tak úplatkárstvo v tejto krajine do dokonalosti. A navyše, pán podpredseda, pán minister klamal do očí každému, kto sedel pred televízorom, keď svojím obranným argumentom hovoril o akejsi nahrávke, ktorú on má a je iná, ktorú všetci počuli a ktorú si nechá pre seba. Zrejme dúfal, že ľudia už nebdejú a že už len tak sedia pred televízormi a počúvajú len šum, v ktorom sa orientujú podľa toho, ktorý obrázok je krajší. Spomínam si... (Prerušenie vystúpenia časomierou.)
Gibalová, Monika, poslankyňa NR SR (2011-12-01):
Ďakujem pekne. Vážený pán predsedajúci, vážený pán minister, dámy a páni, dovoľte, aby som predniesla spoločnú správu výboru pre sociálne veci a bývanie, ktorý je gestorský výbor k vládnemu návrhu zákona, ktorým sa mení a dopĺňa zákon 448/2008 Z. z. o sociálnych službách. Národná rada Slovenskej republiky uznesením č. 709 z 29. novembra 2011 pridelila predmetný návrh zákona na prerokovanie týmto výborom Národnej rady Slovenskej republiky, a to: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj a Výboru Národnej rady Slovenskej republiky pre sociálne veci. Poslanci Národnej rady, ktorí nie sú členmi výborov, ktorým bol návrh pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporučil schváliť ústavnoprávny výbor uznesením č. 352 z 29. novembra 2011, Výbor Národnej rady Slovenskej republiky pre financie a rozpočet uznesením 307 z 30. novembra 2011, Výbor Národnej rady Slovenskej republiky pre verejnú správu a regionálny rozvoj uznesením 138 z 30. novembra 2011 a Výbor Národnej rady Slovenskej republiky pre sociálne veci uznesením č. 111 z 30. novembra 2011. Výbor Národnej rady Slovenskej republiky pre sociálne veci prijal štyri pozmeňujúce návrhy k návrhu zákona. Gestorský výbor na základe stanovísk výborov k uvedenému návrhu zákona, vyjadrených v ich uzneseniach uvedených pod bodom 3 tejto spoločnej správy a stanoviskách poslancov gestorského výboru, vyjadrených v rozprave k tomuto zákonu, odporúča Národnej rade Slovenskej republiky návrh zákona s pozmeňujúcimi návrhmi schváliť. Gestorský výbor odporúča hlasovať o pozmeňujúcich návrhoch 1 až 4 uvedených v IV. časti tejto spoločnej správy spoločne so stanoviskom schváliť. Gestorský výbor určil spoločného spravodajcu výborov mňa, spoločná správa výborov o výsledkoch prerokovania návrhu zákona vo výboroch v druhom čítaní bola schválená uznesením Výboru Národnej rady Slovenskej republiky pre sociálne veci č. 112 z 30. novembra 2011, to je celá správa. Prosím, otvorte, pán podpredseda, rozpravu.
B. Bugár, podpredseda NR SR: (2006-04-20):
(Hlasovanie.) Prítomných 109, za 66, proti 8, zdržalo sa 34 poslancov, nehlasoval 1. Návrh uznesenia sme schválili. Prosím teraz pán poslanca Lintnera, aby uvádzal jednotlivé hlasovania k vládnemu návrhu zákona o informačných systémoch verejnej správy (tlač 1381). Procedurálny návrh predtým má pani poslankyňa Brestenská. B. Brestenská, poslankyňa: Na základe toho, ako sme sa rozprávali teraz jednotlivé kluby, a myslím, aj pán Hort sa teraz hlásil, nemohol sa skôr zahlásiť, navrhujeme neotvárať rozpravu k tomuto zákonu.
Kollár, Boris, predseda NR SR (2022-09-28):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nie. Pani spravodajkyňa? Nie. Prerušujem rokovanie o tomto bode programu. A prerušujem schôdzu do štrnástej. Všetkým kolegom prajem dobrú chuť. (Prerušenie rokovania o 12.02 hodine.) (Po prerušení rokovania 72. schôdze NR SR a po prestávke sa začalo rokovanie 73. schôdze NR SR.)
Klus, Martin, podpredseda NR SR (2019-10-22):
Ďakujem pekne, pán minister. Dávam slovo spoločnému spravodajcovi z ústavnoprávneho výboru poslancovi Ladislavovi Andreánskemu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Dostál, Ondrej, poslanec NR SR (2024-02-27):
Pán predseda, dajte, prosím, hlasovať o tom, že Národná rada prerokuje tento návrh ústavného zákona v druhom čítaní.
Bugár, Béla, podpredseda NR SR (2019-10-16):
Pán poslanec Baránik, môžte reagovať.
M. Číž, podpredseda NR SR: (2008-10-28):
(Hlasovanie.) Prítomných 138 poslancov, za návrh 79 poslancov, proti 35 poslancov, zdržalo sa 24 poslancov. Tento jediný návrh sme schválili.
Plaváková, Lucia, poslankyňa NR SR (2024-05-02):
Ďakujem veľmi pekne za slovo. Už aj strácam slová, lebo toto je naozaj mimoriadne ťaživá diskusia a smutná. Ďakujem, Ondrej, že si tak veľmi trefne pomenoval tú diskusiu, v ktorej sa nachádzame. Spomínal si aj tie témy, ktoré sa objavujú, že deti si budú napríklad len tak meniť svoje pohlavie aj iks- ypsilonkrát, to tu naznačujú aj kolegovia z KDH. To je, samozrejme, absolútne odtrhnuté od reality. Nikto si nechce len tak meniť pohlavie každý deň a aj dnes tá právna úprava je nastavená tak, že jednoducho za účelom zmeny rodného čísla je potrebné preukázať lekársky posudok. To znamená, že ide o odborné posúdenie psychiatrické, ktoré daný človek dokladá. Máme to tak tridsať rokov. My tu normálne že riešime absolútne neexistujúci problém, ale, bohužiaľ, následkom toho, čo tu diskutujeme, je naozaj závažné ubližovanie ľuďom, ktorých sa to týka. Transrodovým ľuďom a ich rodičom. Mne tu píšu normálne aj počas tejto diskusie ľudia, ktorých to, ktorým to ubližuje, ktorých sa to bytostne dotýka. Ja vám rada sprostredkujem naozaj kontakt a diskusiu napríklad s rodičmi transrodových ľudí. Myslím si, že by to mnohým v tejto sále prospelo. Pretože to, čím si prechádzajú so svojimi deťmi, je naozaj neprenosné, ale vedia vám aspoň sa pokúsiť sprostredkovať to, akým spôsobom im tento návrh ubližuje a čo v ich živote znamená. Pretože sa boja o svoje deti, boja sa o svoje deti. Pretože buď si môžu siahnuť na život, alebo odídu z tejto krajiny. To myslím, že nikto z vás nechce, neverím tomu. Ďakujem.
Jurčík, Ľudovít, poslanec NR SR (2010-10-20):
Ďakujem, pán predsedajúci. To NSR napadlo aj mňa, takže sa už tomu nebudem nejako venovať, venujem čas niečomu inému. Aj k tomu, že nás je málo. Ďakujem, pán kolega Dostál, ani zďaleka nás nie je málo, ale myslím si, že nemusíme sa všetci tí, ktorí sme tu jedného razenia, podpisovať na to, stačí, keď sme dvaja, traja. No ale najviac ma zaráža ten moment, že asi neexistuje nejaké obmedzenie časové, kedy by sme sa dopracovali k tomu, že určitá časť poslaneckého pléna pochopí, že zamestnávateľ má právo sa rozhodnúť sám, že zamestnávateľ nemôže byť nikým nútený. Ja mám pocit, že tu hovorím ja neviem k ľuďom, ktorí nikdy v živote nemali takúto skúsenosť. Ale skúste to skutočne riešiť tak, akože teda máte zodpovednosť za tých zamestnancov. A potom sa budete na to pozerať úplne inak. Akokoľvek, žiadna inštitúcia nemôže nútiť nijakého zamestnávateľa, aby sa stal dobrovoľne členom nejakého zoskupenia, o ktoré nemá záujem. Však, preboha, veď to je úplne principiálna vec. Ten musí dodržovať maximálne ja neviem kopu ďalších nezmyslov. Ale toto je absolútne nepodstatné. No a osobne si myslím, ja neviem nedodržiavanie nejakých tých zmlúv a dohôd, to ja by som tak nenazval. Skôr by som si dovolil povedať, že také tie konštrukcie, ktoré sa tu objavujú, a neustále zdokonaľovanie tých konštrukcií odoberá jednoducho možnosť zamestnávateľom sa rozhodovať tak, ako oni uznajú za vhodné. Nie je to, samozrejme, žiadna objednávka od zamestnávateľov, táto naša zmena. A Ľudo Kaník, si myslím, medzi týchto ľudí absolútne nepatrí. A už úplne na záver treba povedať, členstvo v odboroch nie je pracovná povinnosť, pán Ondruš. Tu si mýlite pojmy s dojmami.
Krajniak, Milan, poslanec NR SR (2017-10-12):
Vážená pani podpredsedníčka, vážené dámy a páni, ide tu o novelu zákona o bankách, ktorá sa týka bankových poplatkov. Zákon bližšie odôvodním v rozprave, do ktorej sa hlásim ako prvý, ale v základe by som chcel povedať, že v Slovenskej republike máme zavedený tzv. základný bankový produkt, ktorý umožňuje ľuďom mať účet s nulovými poplatkami. V praxi to nefunguje, v rozprave odôvodním, prečo to tak je a prečo navrhujeme, aký postup navrhujeme, aby, aby sa tento, táto prax zmenila tak, aby ľudia vedeli využiť tento zákon o nulovom alebo základnom bankovom produkte. Ďakujem.
Hort, Milan, podpredseda NR SR (2010-11-04):
Prepáčte, pán kolega, prosím všetkých, ktorí iba prednedávnom vstúpili do rokovacej sály, že ešte nie je vyhlásená prestávka, skúste počúvať záverečný príhovor pána navrhovateľa. Nech sa páči.
Přidal, Alojz, poslanec NR SR (2011-04-05):
Vážený pán predseda, teraz pristúpme k hlasovaniu o pozmeňujúcom návrhu z rozpravy, ktorý predniesol poslanec Ľubomír Vážny. Dajte, prosím, hlasovať o tomto návrhu.
Laššáková, Jana, podpredsedníčka NR SR (2015-05-22):
Pekné, dobré ráno, vážené panie poslankyne, páni poslanci, otváram jedenásty rokovací deň 51. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti písomne požiadali poslanci Juraj Blanár, Otto Brixi, Július Brocka, Gabriel Csicsai, Juraj Droba, Martin Fecko, Pavol Frešo, Monika Gibalová, Pavol Hrušovský, Ivan Mikloš, Viliam Novotný, László Sólymos. Pokračujeme v prerušenej rozprave v prvom čítaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov. Do rozpravy sa prihlásil ešte pán navrhovateľ poslanec Miroslav... (Reakcia z pléna.) Prosím? (Reakcia z pléna.) To už je, aha, dobre. Takto tu mi uviedli, nevadí. Takže pani spravodajkyňa je na svojom mieste. Záverečné slovo, pán predkladateľ Miroslav Beblavý, nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 1492.)
Hrnko, Anton, poslanec NR SR (2018-10-22):
Prosím nový čas.
Pellegrini, Peter, podpredseda NR SR (2020-04-24):
Pán poslanec Žiak.
J. Burian, poslanec: (2008-05-13):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel ho zaradil na rokovanie dnešnej 21. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona rieši závažnú problematiku. Ďakujem, pán predsedajúci, otvorte rozpravu.
Žiga, Peter, podpredseda NR SR (2024-06-20):
Pani poslankyňa Jaurová.
Danko, Andrej, predseda NR SR (2019-05-17):
S reakciou pán poslanec Petrák.
Hrnčiar, Andrej, podpredseda NR SR (2016-09-08):
Pán minister, že vás musím zastaviť. Takže uplynul čas, ale ja som presvedčený, že pán poslanec Viskupič môže za vami dôjsť teraz a odpoviete mu tú otázku súkromne. Takže vyhlasujem päťminútovú prestávku a budeme pokračovať v rokovaní Národnej rady. (Prestávka.) (Po prestávke.)
Pellegrini, Peter, doterajší predseda NR SR (2016-03-23):
Konštatujem, že náhradníci na neuplatňované a zaniknuté mandáty poslancov Národnej rady Slovenskej republiky zložili ústavou predpísaný sľub. Môžete sa posadiť. Platnosť voľby poslancov vrátane nastúpenia náhradníkov na neuplatňované a zaniknuté poslanecké mandáty preskúma mandátový a imunitný výbor po jeho zriadení. Vyhlasujem teraz krátku minútovú prestávku, aby členovia vlády a štátni tajomníci mohli opustiť rokovaciu sálu a my budeme potom ďalej pokračovať vrátane nastúpených náhradníkov ďalšími bodmi programu. Poprosím, aby náhradníci, ktorí zložili sľub, zaujali svoje miesta. (Krátka prestávka.) (Po prestávke.)
Bugár, Béla, podpredseda NR SR (2017-06-14):
Prezentujme sa a hlasujeme. (Hlasovanie.) Prítomných 135, za 124, 11 sa zdržali. Konštatujem, že tento vládny návrh zákona sme schválili. Teraz budeme pokračovať hlasovaním v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Českou republikou o spolupráci pri vzájomnej ochrane vzdušného priestoru (tlač 554). Pán predseda výboru pre obranu a bezpečnosť, pán poslanec Hrnko, máte slovo.
Taraba, Tomáš, poslanec NR SR (2022-05-24):
Práve máme za sebou vyjadrenie človeka, čo sa sám domotal za tieto dva dni. On začal tu rozprávať o páde vlády, a dneska sa zdržal. Oni idú položiť vládu Igora Matoviča tým, že sa, prosím pekne, zdržia. Samozrejme, že Milanko Mazurek veľmi dobre vie, že keď tento zákon prejde a ľuďom začnú naskakovať 150-eurové a podobné čísla, on bude vždy zosobnený s tým na tej Orave, na tej Rabče, kade chodil a klamal do tváre tých ľudí, tie rodiny so štyrmi-piatimi-šiestimi deťmi, kde vykrikoval tie naučené prejavy, že na nás sa môžte spoľahnúť, že vždy my budeme hlasovať podľa toho, jak ten zákon znie, a nie, kto ho predkladá. Lenže Milanko Mazurek si tu začal sám robiť nejaké piár, do ktorého sa domotal. Domotal sa takým spôsobom, že dnes nevidí z toho jednoducho východisko. A toto bol absolútny dôkaz, povedal, že nemáme klamať. On bol ten, ktorý tu klamal, že 495 zamestnancov, štátnych zamestnancov má byť. Nikde v tom zákone to nie je. Ja chápem, že SaS-ka nemá rada rodiny, že tu behala s tričkom, že ich predseda má v paži rodiny, ale nikdy neurobili takú špinavosť jak vy, že ste tu pustili do éteru nejaký príbeh o 9-miliónovej softvérovej aplikácii, ktorá nikde v zákone neni a to si povedal len preto, lebo si tu predtým počul päť minút Sulíka. Ty si taký rýchlokvasený intelektuál, ktorý si tu sadne a chvíľku počúva, pol dňa (reakcia z pléna, zaznievanie gongu), že kto čo povedal, a tuná to potom dáš dokopy. A preto ty hrdina si taký, taký na úrovni... (Reakcia z pléna. Vstup predsedajúceho.)
Lazár, Ladislav, poslanec NR SR (2011-02-02):
Ďakujem. Zbytočne ma ruší pán Janiš a pritom sa v tejto téme vyzná, tak by som bol rád, keby to počúval. A na pragmatickú poznámku, pripomienku k zákonu, lebo je vaše legitímne právo schváliť, samozrejme, čo chcete, máte väčšinu, reagujete znovu osobnými útokmi, zľahčovaním. No ja si nemyslím, že to je dôvod na zľahčovanie. Štát sa úplne zbytočne a nezmyselne oberá o svoje jedno z mála práv, ktoré má v týchto, hovorím ešte raz, pokútnym spôsobom sprivatizovaných štátnych spoločnostiach. Pán Jurčík, poznáme sa. Pracovali ste v energetike, nechcel som byť osobný, ale keď ste spomenuli štátne teplárne, no pokiaľ viem, tak práve strana SaS si osvojila manažérov, neboli to manažéri strany SMER. A asi keď ste si ich osvojili, tak ste ich považovali za dobrých manažérov. A až médiá vás museli upozorniť na aktuálnu situáciu. Ale nechcem hádzať všetkých do jedného koša. Ale ak uvediem napr. aj Teko, tak pokiaľ mám informáciu, tak tiež riadite Teko. Sú to vaši nominanti. A máte tam, už po mne je tam piaty, predsedu predstavenstva. Pri všetkej úcte, toľko predsedov sa nevystriedalo za 40 rokov v teplárni, čo za vás za 6 mesiacov. To je rekord. Ale vrátim sa k podstate veci. Nechcem to zľahčovať, nechcem tu byť osobný, tu nejde o osobné vzťahy. Ja ešte raz chcem vyzvať, nevzdávajme sa posledného práva, ktoré máme, veď my ho nemusíme využívať. Ale prečo sa ho sami svojvoľne vzdávame? Ja v tomto nevidím absolútne žiadny dôvod. A chcem vás požiadať, aby sme si toto právo zachovali. Je to právo ministerstva hospodárstva, resp. Fondu národného majetku zasiahnuť. A tento zákon sa dotýka len veľkých spoločností, v malých spoločnostiach, viete dobre, tento problém nie je, je to šité pre veľké firmy. Ďakujem.
Laššáková, Jana, podpredsedníčka NR SR (2014-10-28):
Na vystúpenie pána poslanca s faktickými poznámkami sa hlásia pán poslanec Čaplovič, pán poslanec Novotný. Končím možnosť sa prihlásiť sa s faktickými poznámkami. Nech sa páči, pán poslanec Čaplovič.
P. Hrušovský, predseda NR SR: (2004-03-17):
(Hlasovanie.) 122 prítomných, 50 za, 30 proti, 39 sa zdržalo, 3 nehlasovali. Návrh sme neschválili. Pán poslanec, spoločný spravodajca, ďalšie návrhy.
Gál, Gábor, minister spravodlivosti SR (2018-10-24):
Ja tak či tak potom budem musieť otvoriť rozpravu, keď prejde alebo neprejde, alebo hocičo prejde, musím na to reflektovať a budem musieť, ako som naznačil. Čiže či stihol pán poslanec Madej, alebo nestihol, ale budem musieť otvoriť rozpravu. Nebudem ju musieť otvoriť len v prípade, ak prejde vládny návrh zmeny ústavného zákona. To je všetko k tomu, dúfam, že potom nebudem musieť vystúpiť.
Laššáková, Jana, podpredsedníčka NR SR (2014-06-04):
Poprosím vás, pani spravodajkyňa, aby ste zaujali miesto určené pre spravodajcov. Pán navrhovateľ je na svojom mieste. Poslanecké grémium sa skončilo, vyhlasujem... (Reakcia z pléna.) Pán spravodajca Poliačik sa prihlásil ako spravodajca do rozpravy, vyhlasujem rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Nech sa páči, máte slovo, pán predseda Národnej rady.
Poliačik, Martin, poslanec NR SR (2013-03-20):
Ďakujem. Pán kolega, som rád, že aj odborníci, ktorých autorita sa tu nespochybňuje zo strany SMER-u, hovoria o tom, že jednoducho riešenia ponúknuté v tejto novele nebudú riešiť to, čo bolo pomenované ako problém, a budú riešiť iba to, že ministerstvo a pán minister, možnože s dobrým úmyslom, len s nedostatkom informácií, naozaj chce riešiť medializované kauzy, len, bohužiaľ, spôsobí viacej problémov, než by priniesol konkrétnych riešení. Ja by som sa vôbec nedivil, keby po tejto rozprave sa naozaj dištancovali jednotlivé odborné organizácie od toho, čo tu pán minister povedal, lebo som presvedčený o tom, že zneužíva ich meno a že odborníci, ktorými sa oháňa, nesúhlasia s argumentáciou alebo s náznakom argumentácie, ktorú tu pán minister predvádza. Som presvedčený o tom, že žiadny odborník z kynologickej jednoty by nebol ochotný podpísať sa pod tento zoznam plemien. A takisto som presvedčený o tom, že tu bolo iba zneužité meno kynologickej jednoty na to, aby bolo demagogickým spôsobom nejakou autoritou zastrené to chovanie, ktoré tu zo strany ministerstva vidíme. Ďakujem.
P. Muránsky, poslanec: (2003-06-19):
Z. Martináková, podpredsedníčka NR SR: Prosím, prezentujme sa a hlasujme o zákone ako o celku. (Hlasovanie.) Prítomných je 130 poslancov, za 130 poslancov. Konštatujem, že sme tento návrh zákona schválili. Skôr ako budeme pokračovať v programe, poprosím členov Parlamentného zhromaždenia Rady Európy, aby dozadu odišli na krátku poradu, ktorá sa týka ich zahraničnej cesty budúci týždeň. Členovia Parlamentného zhromaždenia Rady Európy a predsedovia poslaneckých klubov. Ďakujem. Budeme pokračovať druhým a tretím čítaním o návrhu na vyslovenie súhlasu Národnej rady Slovenskej republiky s prístupom Slovenskej republiky k Dohovoru o cezhraničných účinkoch priemyselných havárií . Návrh ste, dámy a páni poslanci, dostali ako tlač 215. Spoločnú správu výborov máte ako tlač 215a. Poprosím ministra životného prostredia pána Lászlóa Miklósa, aby návrh zákona pred poslancami odôvodnil. (Ruch v sále.) Zároveň poprosím o väčšiu pozornosť pri prerokúvaní jednotlivých návrhov zákonov. Ďakujem pekne, páni poslanci a dámy.
T. Cabaj, poslanec: (2004-03-03):
V tomto parlamente boli už vytvorené dve prierezové komisie zo všetkých členov poslaneckých klubov, ktoré pracovali či už to pri zákone o konflikte záujmov, alebo pracovali na novele rokovacieho poriadku, a prienikové, to, čo sa vedeli členovia komisií dohodnúť, to sa dostalo aj do týchto návrhov. Niečo obdobné je aj súčasne predložená novela ústavy. Iba to, čo sa vedeli predkladatelia zhodnúť, sa dostalo do tejto novely ústavy, tam, kde nebola zhoda všetkých, jednoducho nebolo to zaradené do tohto návrhu, pretože o týchto vyšetrovacích výboroch sa hovorilo oveľa skôr, ako sa tieto návrhy pripravovali, a jednoducho nebola zhoda, aby to mohlo byť zapracované aj do tohto návrhu preto, myslím, že novela ústavy sa nerobí každý deň. Je to zákon zákonov. A ak sa pristupovalo k novele ústavy, bolo potrebné sa zaoberať všetkými otázkami, ktoré sa momentálne objavili a ktoré bolo potrebné riešiť tak, aby sa zapracovali. Pretože aj už kolega Šimko hovoril, že vtedy Ústavný súd vyjadril nesúlad postupu podľa rokovacieho poriadku, že nemalo to oporu v ústave. Ale ak teraz pristupujeme k novele ústavy, tak máme možnosť sa vysporiadať aj s touto otázkou, pretože tento prvok do nášho právneho systému patrí, či sa to niekomu páči, alebo nie, bez ohľadu na to, aké kto má skúsenosti alebo aký má na to náhľad minimálne, parlament by týmto posilnil svoju kontrolnú funkciu voči exekutíve, pretože sme parlamentná demokracia.
P. Paška, predseda NR SR: (2006-10-18):
(Hlasovanie.) Prítomných 137, za 136, nikto nebol proti, zdržal sa 1. Uznesenie sme schválili. Konštatujem, že Národná rada sa uzniesla, že tento návrh zákona prerokuje v druhom čítaní. Pán spravodajca, poprosím teraz druhé hlasovanie o pridelení výborom, určenie gestorského výboru a určenie lehôt na prerokovanie.
Bugár, Béla, podpredseda NR SR (2017-05-10):
Vážené panie poslankyne, vážení páni poslanci, po poslaneckom grémiu vás chcem informovať, že jednak chceme potom zaradiť počas hlasovania jeden vládny návrh novely zákona o, poviem skrátene, vyvlastňovaniach a o tom ale budeme hlasovať, ale druhá vec, čo vás chcem informovať, pri Prešove padol vrtuľník, dvaja aj hasiči, možnože aj policajti sú mŕtvi, ďalší dvaja zranení, takže navrhujeme podľa poslaneckého grémia minútu ticha. (Minúta ticha.) Ďakujem pekne. A teraz pristúpime k jednotlivým hlasovaniam. Najprv budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich (tlač 442). Prosím teraz spravodajcu z ústavnoprávneho výboru pána poslanca Kresáka, aby hlasovanie uvádzal. (Reakcia z pléna.) Kartu má. (Hlasovanie o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 442.)
Paška, Pavol, predseda NR SR (2012-10-25):
Všetko, pán spravodajca?
Glváč, Martin, podpredseda NR SR (2018-06-13):
Pani poslankyňa Cigániková.
Bugár, Béla, podpredseda NR SR (2018-06-14):
Takže, pani ministerka, vítam vás v Národnej rade a prosím vás, aby ste odôvodnili vládny návrh zákona o odbornom vzdelávaní, tlač 949. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 61/2015 Z. z. o odbornom vzdelávaní a príprave a o zmene a doplnení niektorých zákonov a ktorým sa menia a dopĺňajú niektoré zákony , tlač 949.)
Kolesár, Juraj, poslanec NR SR (2018-05-29):
Ďakujem kolegom a takisto apelujem na poslancov, ktorí sú kresťania, aby sa preukázali, aby neboli kresťania len v nedeľu od 9.00 hod. do 12.00 hod. Ďakujem.
P. Hrušovský, predseda NR SR: (2005-03-16):
(Hlasovanie.) 132 prítomných, 130 za, 2 nehlasovali. Konštatujem, že Národná rada Slovenskej republiky vládny návrh zákona o odmeňovaní niektorých zamestnancov pri výkone práce vo verejnom záujme schválila. Teraz poprosím pána poslanca Galbavého, aby z poverenia výboru pre vzdelanie, vedu, šport a mládež, kultúru a médiá v Národnej rade predniesol návrhy uznesení k prerokúvanému vládnemu návrhu zákona, ktorým sa mení a dopĺňa zákon o navrátení nezákonne vyvezených kultúrnych predmetov, ktorý prerokúvame ako tlač 1009. Pán poslanec Galbavý.
Blanár, Juraj, podpredseda NR SR (2023-05-03):
Ďakujem. Budeme hlasovať o tomto návrhu dnes o 17. hodine. Prerušujem rokovanie o tomto bode programu. Ďakujem pánovi spravodajcovi a budeme pokračovať ďalej s pánom ministrom bodom v druhom čítaní. Je to vládny návrh zákona o žalobách na ochranu kolektívnych záujmov spotrebiteľov a o zmene a doplnení niektorých zákonov. Je to parlamentná tlač 1462, spoločná správa výborov je pod tlačou 1462a. Pán poverený minister spravodlivosti, máte slovo, môžete predstaviť tento návrh zákona. (Rokovanie o vládnom návrhu zákona o žalobách na ochranu kolektívnych záujmov spotrebiteľov a o zmene a doplnení niektorých zákonov , tlač 1462.)
Šefčík, Marek, poslanec NR SR (2023-06-22):
Áno, presne, Janka sa zastávam, pretože Cmorej ho napadol. To isté, keď človek počuje a všetci chceme vystúpiť, neúcta k nám všetkým. Viete, čo je neúcta? Viete, koľkokrát ste zablokovali tento parlament? Viete, ako ste sa prihlásili všetci do rozpravy? A dookola... (Prerušenie vystúpenia predsedajúcim.)
Hort, Milan, podpredseda NR SR (2010-10-19):
Ďakujem pekne, pán minister. Zaujmite miesto, ktoré je určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, ktorým je výbor pre kultúru a médiá, pánovi poslancovi Jánovi Senkovi, aby nás oboznámil s úvodnou spravodajskou informáciou. Nech sa páči, pán spravodajca.
Figeľ, Ján, podpredseda NR SR (2014-11-27):
Pán kolega Blanár, chcete doplniť otázku? Nech sa páči.
Přidal, Alojz, poslanec NR SR (2012-02-03):
Teraz pristúpime k hlasovaniu o návrhu z rozpravy. Dajte, prosím, hlasovať o návrhu pána poslanca Beblavého, pozmeňujúceho.
Grendel, Gábor, podpredseda NR SR (2020-04-07):
Pán poslanec Kočiš.
A. Belousovová, podpredsedníčka NR SR: (2008-05-22):
Ďalšiu otázku položil pán poslanec Peter Obrimčák a položil ju znovu ministrovi vnútra Slovenskej republiky a podpredsedovi vlády Slovenskej republiky pánovi Robertovi Kaliňákovi. Otázka znie: „Pán minister, aké sú doterajšie skúsenosti so „schengenskou“ hranicou? Aká je úspešnosť v boji s ilegálnou imigráciou?“ Nech sa páči, pán minister, odpovedajte a oznámte ukončenie odpovede.
Szalay, Tomáš, poslanec NR SR (2024-10-29):
Ďakujem pekne, pán kolega Baláž, to by zrejme potom banskobystrická nemocnica F. D. Roosevelta skončila bez zmluvy, pretože ani tá nevykazuje do eHealthu, tak ako nevykazuje takmer žiadna nemocnica do eHealthu, ale áno, treba v tom urobiť poriadok. Namietam voči tomu nesúhlasu, ja si myslím, že by sme sa zhodli, pán kolega Baláž, v tom, aký má byť tok tých dát. Ja nenamietam, že majú byť uložené na konci dňa na nejakých serveroch, ktoré bude spravovať nejaká štátna organizácia, ale kto bude validovať tie dáta, že sú tam tie dáta v poriadku? Poviem vám to na príklade z iného filmu, ktorý sa volá, že čakacie listiny. Ak budeme mať dnes platnú legislatívu o tom, ako sa zapisuje do elektronickej zdravotnej knižky, a to síce tak, že poskytovateľ vyšetrí pacienta a povie mu, že máš čakaciu dobu šesť mesiacov, o šesť mesiacov ťa zoperujem, a zapíše to do eHealthu, tak sa v elektronickej zdravotnej knižke objaví zápis, že o šesť mesiacov má pacient plánovanú operáciu, ale to môže byť hausnumero, pretože tú operáciu ešte musí validovať zdravotná poisťovňa, ktorá sa k tomu vyjadrí, schváli, neschváli, a až po schválení, neschválení tej zdravotnej poisťovne, či to vráti na prepracovanie, alebo nie, sa môžme baviť, že či je ten termín pravdivý, alebo nepravdivý. Preto hovorím, že ten postup, ten dátový tok má byť taký, že najprv sa spýtame zdravotnej poisťovne, či sú tie dáta v poriadku, a keď sú v poriadku, tak potom môžu byť do tej elektronickej knižky zapísané. Rovnako je to pri ePreskripcii. Najprv zdravotná poisťovňa validuje, či je v poriadku tá preskripcia, až potom to NCZI zapíše do tých registrov. Nie v opačnom garde, pretože NCZI nie je spôsobilé urobiť všetky tie revízne kontroly, ktoré robí zdravotná poisťovňa, a výsledkom bude, že bude NCZI zapisovať do elektronických záznamov hausnumerá a nepravdivé dáta. Preto hovorím, že ten tok tých dát má byť iný a zdravotná poisťovňa má byť tá, ktorá ich validuje, nie NCZI.
Pellegrini, Peter, predseda NR SR (2015-03-19):
Pán poslanec Poliačik, nech sa páči.
Vašečka, Richard, poslanec NR SR (2016-10-25):
Ďakujem za slovo, pani predsedajúca. Na prejave pána kolegu Suchánka ma zaujalo to, že naozaj máme problémy v Národnej rade s rôznymi zákonmi, že prichádzajú veľmi často aj v priebehu jedného volebného obdobia novelizácie, novelizácie a že sa znova musí, znova novelizovať zákon. V prípade rokovacieho poriadku toto nebezpečenstvo, že sa bude novelizovať a že každý nejaký predseda ďalší alebo v prípade ďalšia vládna koalícia bude musieť meniť rokovací poriadok, je veľmi nežiaduce, pretože parlament potrebuje určitú stabilitu. Hovorili sme o demokracii. Demokracia nie je o tom, že presadím nasilu názor väčšiny, to bola veľká časť príhovoru môjho kolegu, ale o tom, že sa snažím argumentami rozumne presvedčiť, snažím sa získať si dôveru a dosiahnuť konsenzus. Myslím si, že meniť rokovací poriadok bez konsenzu nie je dobrá cesta a povedie to k tomu, že znova sa bude musieť novelizovať novelizácia. V zásade to vidíme aj na tom, že koaliční kolegovia z MOST-u vlastne prichádzajú v podstate, de facto s novelizáciou. Samozrejme, že to nemôžu tak priznať a je to v druhom čítaní, ale musia to zmeniť, pretože neboli prizvaní na začiatku k tomu, aby sa táto vec urobila poriadne. Takže prihováram sa za to, aby naozaj tento zákon sa nelámal cez koleno, aby sa neprijímal napriek silnému odporu, ale aby sa hľadala dohoda, hľadal konsenzus, aby rokovací poriadok mohol byť niečo stabilného, niečo, čo nevyvoláva emócie, čo nevyvoláva spory, ale niečo, čo pomáha všetkým poslancom bez ohľadu na to, či sú vládni, opoziční, či sú teraz v takej zostave, vláda, alebo v inej, ale aby to bolo niečo, čo bude platiť dlhodobo a stabilne. Ďakujem.
Bastrnák, Tibor, poslanec NR SR (2018-12-13):
V mene poslancov MOST-u – HÍD chcem vám zaželať príjemné prežitie vianočných sviatkov, veľa šťastia, zdravia v novom roku. A, samozrejme, aj po maďarsky, keď dovolíte. A HÍD klub nevébe mindenkinek áldott, békés karácsonyi ünnepeket es boldog új évet kívánok. (Potlesk.)
Laššáková, Jana, podpredsedníčka NR SR (2013-10-17):
Ďakujem pekne, pán podpredseda. Chce zaujať stanovisko spravodajca? Nie. Prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa mení a dopĺňa zákon Slovenskej národnej rady č. 78/1992 Zb. o daňových poradcoch a Slovenskej komore daňových poradcov v znení neskorších predpisov . Vládny návrh zákona je pod tlačou 611, spoločná správa výborov má tlač 611a. Pán podpredseda vlády, poprosím vás znovu, aby ste sa ujali slova a odôvodnili vládny návrh zákona. Nech sa páči, pán podpredseda vlády. Pán minister! Pán poslanec, vyriešite si to po skončení! Nech sa páči, pán podpredseda vlády. (Minister si overuje číslo predlohy, ktorú má uviesť.) Nie, o daňových poradcoch.
Jurinová, Erika, podpredsedníčka NR SR (2013-10-28):
Na vaše vystúpenie, pán poslanec, reagujú dvaja páni poslanci. Uzatváram možnosť prihlásiť sa. Nech sa páči, pán poslanec Halúz.
Petráš, Vladislav, poslanec NR SR (2013-11-26):
Vážená pani predsedajúca, vážené pani poslankyne, páni poslanci, dovoľte mi, aby som vystúpil ako spravodajca výboru pre financie a rozpočet k návrhu vlády na skrátené legislatívne konanie o vládnom návrhu zákona, ktorým sa dopĺňa zákon Národnej rady č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov a ktorým sa dopĺňajú niektoré zákony, tlač 780. Predseda Národnej rady svojím rozhodnutím č. 749 zo dňa 8. novembra 2013 pridelil nášmu výboru uvedený návrh prerokovať v skrátenom legislatívnom konaní ihneď. Výbor rokoval o tomto návrhu dňa 12. novembra 2013 a prijal k nemu uznesenie č. 264. Výbor súhlasí s návrhom vlády na skrátené legislatívne konanie a zároveň odporúča Národnej rade prerokovať návrh vlády na skrátené legislatívne konanie ihneď. Ďakujem, pani predsedajúca, skončil som a otvorte, prosím, rozpravu.
Remišová, Veronika, poslankyňa NR SR (2018-05-24):
Ďakujem kolegom za milé faktické poznámky. Ja len poviem, že v tej časti ústnej rozpravy budem ešte hovoriť o albánskej mafii, budem hovoriť o čerešničke na torte – rybníku pána Beljajeva, a budem hovoriť aj o tom, ako z tejto situácie von, čo by sme mali urobiť.
Grendel, Gábor, podpredseda NR SR (2021-05-27):
(Zaznievanie gongu.) Panie poslankyne, páni poslanci, budeme pokračovať v prerušenej schôdzi. Pani poslankyňa Horváthová, máte procedurálny návrh? Nech sa páči.
B. Bugár, podpredseda NR SR: (2002-02-08):
M. Mesiarik, poslanec: Ďakujem za slovo, pán podpredseda. Ja súhlasím s pani poslankyňou z hľadiska jej návrhov, ktoré by mohli vylepšiť riešenie tohoto problému, ale ja by som chcel zdôrazniť, že tu ide skutočne aj o čas. Žiaľbohu, nepodarilo sa nám , a to nechcem hovoriť teraz o nejakých volebných obdobiach, ale od roku 1989, tento problém vyriešiť a máme množstvo sťažností ako poslanci, samozrejme, ale aj na výbore, kde zisťujeme, že nezodpovednosť, v úvodzovkách, rodičov, narastá. Dochádza k obrovským špekuláciám. Je tu množstvo nezamestnaných , ktorí, aj keby nešpekulovali, nemajú ani na to, aby zabezpečili toto výživné. Takže ja by som skôr navrhoval v druhom čítaní dopracovať niektoré chúlostivé miesta, ktoré sa zdajú, ale spustiť to ako prvý krok. Následne predsa nie je problém, aby sme siahli potom aj do zákona o rodine a do ďalšej legislatívy, ktorá by mohla tento problém, samozrejme, len podporiť a vylepšiť.
Laurenčík, Milan, podpredseda NR SR (2021-09-30):
Druhú otázku, prosím kľud, páni, druhú otázku položil pán poslanec Štefan Kuffa, je v sále, a je smerovaná na ministra zdravotníctva Slovenskej republiky Vladimíra Lengvarského a znie: „Pán minister, ako chcete vyriešiť situáciu na Slovensku, aby zdravotná starostlivosť bola rovnako dostupná pre všetkých občanov aj v čase korony?“ Nech sa páči, pán minister, máte päť minút na odpoveď.
Kollár, Boris, predseda NR SR (2022-10-04):
Ďakujem. S ďalšou faktickou pán poslanec Krajčír.
Laššáková, Jana, podpredsedníčka NR SR (2015-04-15):
Pán poslanec Martvoň, nech sa páči.
Figeľ, Ján, podpredseda NR SR (2013-10-16):
Vyhlasujem všeobecnú rozpravu za skončenú. Chce sa k rozprave vyjadriť navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Ďakujem obidvom. Prerušujem rokovanie o tomto bode programu. Teraz pristúpime k druhému čítaniu o návrhu na vyslovenie súhlasu Národnej rady Slovenskej republiky s Aktmi Svetovej poštovej únie – Generálnym poriadkom Svetovej poštovej únie, Svetovým poštovým dohovorom a Dohodou o poštových platobných službách, prijatými na 25. svetovom poštovom kongrese. (Doha, 24. 9. – 14. 10. 2012) Návrh vlády má tlač 701 a spoločná správa výborov má tlač 701a. Návrh vlády odôvodní pán minister dopravy. Nech sa páči, pán Počiatek.
Zmajkovičová, Renáta, podpredsedníčka NR SR (2014-06-05):
Ďakujem, pán minister. Pán poslanec, doplňujúcu otázku? Nech sa páči.
Benčík, Ján, poslanec NR SR (2021-10-06):
Ďakujem. Pán Schlosár, vy ste tu hovorili o ľuďoch homosexuálnej orientácie, čo je mimochodom záležitosť vrodená, opakovania ako sexuálnych deviantoch, hovorili ste, že týchto ľudí akceptuje len degenerovaný západ. Zväzky ste nazývali nenormálnymi, neprirodzenými a zvrhlými, ktoré môže akceptovať len blázon a úchyl. A hovorili ste, že akékoľvek uľahčenia nejakej inštitucionalizácie a ich zväzku je len odpornou zvrhlou agendou liberálov. No ja vás prekvapím, v Spojenom kráľovstve Veľkej Británie v roku 2014 to bola agenda práve konzervatívnej strany, takže sa opakovane pýtate kolegu Dostála, že prečo on ako konzervatívec tieto veci podporuje, tak aj tu je odpoveď. A konzervatívna strana to, tú podporu týmto zväzkom objavovala tým, že, samozrejme, už tá inštitúcia, nadácia posilní stav a trvalosť týchto zväzkov a stálosť a trvalosť zväzkov ľudí je predsa agenda skôr konzervatívna. A tá liberálna by mala byť skôr o tej nestálosti. A keď nám vtedy povedal, som naozaj potešený, že môžme zaviesť v našej krajine túto zásadnú spoločenskú zmenu, ktorá sa tam dá podľa mňa zhrnúť do jedného slova – záväzok. No a potom ste hovorili, že úchylka, že ide o úchylku, ktorá bola v minulosti považovaná za trestný čin. No áno, v minulosti vieme, že homosexuálov aj upaľovali, ale upaľovali aj iných ľudí ako bosorky a bosorákov. A často k tomu, aby za to boli označení, stačila nejaká anomália v ich vzhľade a mohli byť aj kvôli tomu považovaní za niekoho, kto je posadnutý diablom. A posledná vec o pedofiloch, keď hovoríte. Pozrite sa doprava, pán Schlosár.
Kollár, Boris, predseda NR SR (2021-10-20):
Ďakujem pekne. Otváram rozpravu. Do rozpravy som dostal jednu písomnú prihlášku, ale zároveň sa hlási predkladateľ. Nech sa páči, pán poslanec Viskupič.
Hrušovský, Pavol, poslanec NR SR (2012-06-28):
Ďakujem pekne, veľmi krátko, pani predsedajúca. Tie informácie, ktoré zverejnila v pléne Národnej rady pani poslankyňa Nicholsonová, boli známe aj na rokovaní výboru. Vy ste tam vtedy rovnako ako tu predstavili navrhovaného kandidáta do Správnej rady Ústavu pamäti národa, žiaľ, väčšina rozhodla o tom, že kandidát spĺňa všetky zákonom predpísané podmienky na jeho voľbu. Ja by som ale v tejto chvíli považoval za lepšie prerušiť ten, rokovanie o tomto bode programu a ešte raz na výbore pre ľudské práva sme sa vrátili a prerokovali aj za prítomnosti navrhovaného kandidáta. Naozaj, nech sa vyjadrí. Tam by som skôr podporil pána kolegu Hlinu, ktorý sa domáhal, aby sme v pléne vypočuli aj pri iných voľbách navrhovaných kandidátov. Považoval by som toto za lepšie. Preto, pani predsedajúca, navrhujem prerušiť rokovanie a na budúci týždeň poprosíme pána predsedu výboru Chmela, aby zvolal výbor a potom sme vrátili do pléna tento návrh na opätovné rokovanie. (Potlesk.)
Viskupič, Jozef, poslanec NR SR (2012-05-11):
Ďakujem, takisto si dovolím zareagovať na ten úvod, ktorý bol v reakcii na vystúpenie pána poslanca Poliačika. Myslím si, že menšiny a vôbec podpora toho, ako hovoríš – slobôd, a toho, aby sme boli vpredu hlavne tuná v zákonodarnom zbore pri témach, ktoré si spoločnosť vyžaduje vyriešiť, je veľmi dobrý zámer, ktorý, ktorý oceňujem, a myslím si, že aj téma, legislatívna téma ohľadom homosexuálov alebo registrovaných partnerstiev by mala na pôde parlamentu zaznievať a možno by mala byť aj vyriešená. Toľko. Ďakujem.
Paška, Pavol, predseda NR SR (2012-12-13):
Pán poslanec Hraško.
Baláž, Radovan, poslanec NR SR (2016-11-23):
Ďakujem pekne za slovo. Pán poslanec Mihál, ďakujem za vašu faktickú poznámku. Myslel som, že to bude tvrdšie. A som rád, že rešpektujete dohody, ktoré medzi koaličnými partnermi sú, čo sa týka tej účinnosti. Ešte raz vám pekne ďakujem. Pán poslanec Dostál, to isté aj k vám, akurát jeden rozdiel. Tam bola nejaká výtka k tomu, že prečo sme nepodporili návrh, ktorý bol z dielne SaS. Ten návrh som si preštudoval, ale pozostáva len v podstate zo štyroch slov a tam ste chceli vypustiť ten § 46b. Tento návrh je ďaleko komplexnejší a rieši, aj čo už so zaplatenými daňovými licenciami, a dáva možnosť podnikateľom si následne v tých troch nasledujúcich zdaňovacích obdobiach tú licenciu, ktorú už zaplatili, môžu si ju potom v tej kladnej daňovej povinnosti odpočítať. Čiže myslím si, že je to ďaleko väčšia pridaná hodnota ako samotné zrušenie tej daňovej licencie. A naozaj sme dali priestor po dohode s koaličnými partnermi a hlavne s ministerstvom financií, aby sme nejakým spôsobom neohrozili štátny rozpočet, pretože v budúcnosti to bude mať určite tiež negatívny dopad, keď si budú môcť započítať tú daňovú licenciu. Kvôli tomu sme nepodporili, lebo v tom čase už sme mali rozpracovaný tento návrh. Na tej ostatnej, 10. schôdzi nám to nevyšlo, návrh, nakoľko sme ho museli stiahnuť na základe podnetu vás, mimochodom. Preto sme to dali touto formou pozmeňujúceho návrhu. Ďakujem.
Laššáková, Jana, podpredsedníčka NR SR (2015-11-12):
Teraz dávam slovo spoločnému spravodajcovi z výboru pre obranu a bezpečnosť poslancovi Petrovi Šucovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Viskupič, Marián, poslanec NR SR (2022-09-21):
Pán predsedajúci, ďakujem pekne za slovo. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Zákon spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor NR SR pre financie a rozpočet, ústavnoprávny výbor, výbor pre sociálne veci a výbor pre vzdelávanie, vedu, mládež a šport. Za gestorský výbor navrhujem Výbor NR SR pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Grendel, Gábor, podpredseda NR SR (2021-11-30):
Ďakujeme, pani poslankyňa. Otváram všeobecnú rozpravu, do ktorej som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Nikto. Pán poslanec Beluský, chcete v rámci rozpravy vystúpiť? Takže nech sa páči, do rozpravy sa hlási pán navrhovateľ.